stanford-oval/wikipedia huggingface dataset:
ริค มากราโม จูเนียร์

| ริค มากราโม จูเนียร์ |
| --- | --- |
เกิด: เรนาโต มากราโม   (Renato Magramo) 6 พฤศจิกายน พ.ศ. 2504
ริค มากราโม จูเนียร์ (อังกฤษ: Ric Magramo) หรือ เรนาโต มากราโม นักมวยสากลชาวฟิลิปปินส์ เกิดเมื่อ 6 พฤศจิกายน พ.ศ. 2504 สถิติการชก 61 ครั้ง ชนะ 34 (น็อค 9) เสมอ 5 แพ้ 22
ประวัติ

ริค มากราโม จูเนียร์ขึ้นชกมวยสากลอาชีพครั้งแรกเมื่อ 28 กุมภาพันธ์ พ.ศ. 2525 ชนะน็อค แมนนี่ โอกายอน ยก 1 จากนั้นก็ขึ้นชกชนะเป็นส่วนใหญ่ เคยชกชนะ แดน เนียเตส นิค เซียนทอย ผลัดแพ้ชนะกับไฮเม่ อาลีควิน และเคยชกแพ้แมนนี่ เมลชอร์ และเจอร์รี่ พีญาโลซา มากราโมเคยมาชกในไทย แพ้คะแนน ชนะ ป.เปาอินทร์ เมื่อ พ.ศ. 2534 และได้ชิงแชมป์เงารุ่นฟลายเวท WBC เมื่อ 20 มีนาคม พ.ศ. 2535 แพ้น็อค ฉัตรชัย อีลิทยิม ยก 8 หลังจากนั้น มากราโมมาชกนอกรอบในไทยบ่อยครั้งระหว่าง พ.ศ. 2535- 2537 โดย แพ้น็อค โตโต้ ป.พงษ์สว่าง ยก 8 แพ้น็อค จ้าวสิงห์ทอง นครหลวงโปรโมชั่นยก 5 แพ้คะแนน พะเนียง พูนธรัตน์ และแพ้น็อค พิชิต ช.ศิริวัฒน์ ยก 3 มากราโมได้ครองแชมป์ฟิลิปปินส์รุ่นไลท์ฟลายเวทเมื่อ 30 พฤศจิกายน พ.ศ. 2537 เมื่อเป็นฝ่ายชนะคะแนนโดยเทคนิค จอห์น เมดินา ป้องกันตำแหน่งไว้ได้ 1 ครั้ง มากราโมก็ขึ้นชิงแชมป์โลกรุ่นไลท์ฟลายเวท WBO เมื่อ 28 มกราคม พ.ศ. 2538 ที่สกอตแลนด์ ซึ่งมากราโมเป็นฝ่ายแพ้คะแนน พอล เวียร์ ไม่ได้แชมป์
หลังจากชิงแชมป์โลกไม่สำเร็จ มากราโมไปชกนอกรอบที่ญี่ปุ่น แพ้คะแนน ชิโร ยาชิโร จากนั้นชกชนะน็อค โตโต้ ป.พงษ์สว่าง ยก 4 ที่ฟิลิปปินส์ มากราโมได้ชิงแชมป์ OPBF รุ่นไลท์ฟลายเวทกับชิโร ยาชิโร ที่ญี่ปุ่นเมื่อ 3 กุมภาพันธ์ พ.ศ. 2539 ซึ่งผลปรากฏว่าเสมอกันไป มากราโมได้ชิงแชมป์ OPBF ที่ว่างอีกครั้งในอีก 5 เดือนต่อมา แต่ทำได้เพียงแพ้คะแนนโดยเทคนิค ทากาชิ ชิโอฮาม่า ต่อมา มากราโมได้ชิงแชมป์ PABA รุ่นไลท์ฟลายเวทเมื่อ 12 มกราคม พ.ศ. 2540 ที่ไทย แต่ก็เป็นฝ่ายแพ้คะแนนพะเนียง พูนธรัตน์ มากราโมขึ้นชกแก้มือกับพะเนียงอีกครั้งในอีก 2 เดือนต่อมาแต่ก็เป็นฝ่ายแพ้คะแนนอีก มากราโมได้ชิงแชมป์เงารุ่นไลท์ฟลายเวท WBC อีกครั้งเมื่อ 17 กันยายน พ.ศ. 2540 แต่ก็เป็นฝ่ายแพ้น็อค ยัง ซางอิก ยก 8 ที่เกาหลีใต้ หลังจากนั้น มากราโมไม่ได้ขึ้นชิงแชมป์ใดๆอีกเลย ได้ไปชกนอกรอบกันจาคอป มัตลาลาก็เป็นฝ่ายแพ้คะแนน หลังจากที่เสียแชมป์ฟิลิปปินส์รุ่นไลท์ฟลายเวทไปเมื่อ 28 ตุลาคม พ.ศ. 2541 โดยแพ้คะแนน โลลิโต โลรัวแล้ว มากราโมก็แขวนนวมไป
เกียรติประวัติ

แชมป์ฟิลิปปินส์รุ่นไลท์ฟลายเวท (2537 – 2541)
เคยชิงแชมป์ต่อไปนี้แต่ไม่สำเร็จ
ชิงแชมป์เงารุ่นฟลายเวท WBC International เมื่อ 20 มีนาคม 2535 แพ้ทีเคโอ​ ฉัตรชัย อีลิทยิม ยก 8 ที่ สนามมวยเวทีลุมพินี กทม.
ชิงแชมป์โลกรุ่นไลท์ฟลายเวท WBO เมื่อ 5 เมษายน 2538 แพ้คะแนน พอล เวียร์ ที่ อังกฤษ
ชิงแชมป์ OPBF รุ่นไลท์ฟลายเวทเมื่อ 3 กุมภาพันธ์ 2539 เสมอกับ ชิโร ยาฮิโระ ที่ ญี่ปุ่น
ชิงแชมป์ OPBF รุ่นไลท์ฟลายเวทเมื่อ 17 กรกฎาคม 2539 แพ้คะแนน ทากาชิ ชิโอฮามา ที่ ญี่ปุ่น
ชิงแชมป์ PABA รุ่นไลท์ฟลายเวทเมื่อ 12 มกราคม 2540 แพ้คะแนน พะเนียง พูนธรัตน์ ที่ ฉะเชิงเทรา
ชิงแชมป์เงารุ่นไลท์ฟลายเวท WBC เมื่อ 17 กันยายน พ.ศ. 2540 แพ้น็อก ยัง ซังอิก ยก 8 ที่เกาหลีใต้
ริชาร์ด ดอว์กินส์

| ริชาร์ด ดอว์กินส์ FRS FRSL |
| --- | --- |
ดอว์กินส์ใน ค.ศ. 2022
เกิด: คลินตัน ริชาร์ด ดอว์กินส์  (1941-03-26) 26 มีนาคม ค.ศ. 1941 (83 ปี) ไนโรบี, บริติชเคนยา
การศึกษา: โรงเรียนโอนเดิล เบลิเอิลคอลเลจ, ออกซฟอร์ด (MA, DPhil)
มีชื่อเสียงจาก:   มุมมองยึดยีนเป็นศูนย์กลางในวิวัฒนการ  มโนทัศน์เกี่ยวกับมีม  มิดเดิลเวิร์ด  หนังสือ "ดิเอ็กซเตนดิดฟีโนไทป์"  การส่งเสริมวิทยาศาสตร์; การวิจารณ์ศาสนา; "อเทวนิยมใหม่" 
คู่สมรส: มาเรียน สแตมป์ (สมรส 1967; หย่า 1984) อีฟ บราแฮม (สมรส 1984) ลัลลา วอร์ด (สมรส 1992; 2016)
บุตร: 1
รางวัล:   เหรียญเงิน ZSL (1989)  รางวัลไมเคิลฟาราเดย์ (1990)  รางวัลคอสโมสนานาชาติ (1997)  รางวัลไนเรนเบิร์ก (2009)  FRS (2001) 
อาชีพทางวิทยาศาสตร์
สถาบันที่ทำงาน: มหาวิทยาลัยแคลิฟอร์เนีย เบิร์กลีย์ มหาวิทยาลัยออกซฟอร์ด นิวคอลเลจออฟฮิวแมนิตี
วิทยานิพนธ์: Selective pecking in the domestic chick (1967)
อาจารย์ที่ปรึกษาในระดับปริญญาเอก: นิโคลาส ทินแบร์เกิน
 
   ริชาร์ด ดอว์กินส์แนะนำตัวเอง (บันทึกเสียงเมื่อพฤษจิกายน ค.ศ. 2016)   
เว็บไซต์: richarddawkins.com
ลายมือชื่อ

ริชาร์ด ดอว์กินส์ (อังกฤษ: Richard Dawkins) นักชีววิทยาและนักเขียนชาวอังกฤษที่มีชื่อเสียง  มีชื่อเต็มว่า คลินตัน ริชาร์ด ดอว์กินส์ (Clinton Richard Dawkins) เกิดเมื่อวันที่ 26 มีนาคม ค.ศ. 1941 ที่เมืองไนโรบี ประเทศเคนยา เมื่อครั้งที่ยังเป็นอาณานิคมของอังกฤษ จบการศึกษาจากมหาวิทยาลัยออกซฟอร์ด ปัจจุบันเป็นศาสตราจารย์ด้านสัตววิทยา แห่งมหาวิทยาลัยออกซฟอร์ด
ดอว์กินส์ มีชื่อเสียงจากการเป็นนักวิทยาศาสตร์ทางด้านพฤติกรรมศาสตร์และทฤษฎีวิวัฒนาการ โดยได้ศึกษาทฤษฎีวิวัฒนาการของชาร์ลส์ ดาร์วิน และมีความคิดในทฤษฎีนี้  มีผลงานการเขียนหนังสือที่โด่งดัง มีชื่อเสียงกว่า 10 เล่ม อาทิ The Selfish Gene, River out of Eden, The Blind Watchmaker, The God Delusion ซึ่งในแต่ละเล่มนั้นเกี่ยวกับทฤษฎีวิวัฒนาการที่ตรงกันข้ามกับความเชื่อในคริสต์ศาสนาและอิสลาม ซึ่งทำให้ดอว์กินส์ได้ชื่อว่าเป็นผู้ที่คิดในอย่างอเทวนิยม  และยังเป็นนักเขียนบทสารคดีสำหรับภาพยนตร์สารคดีทางโทรทัศน์อีกด้วย
ในปี ค.ศ. 2012 โรฮัน เพธิยาโกดา นักวิทยาศาสตร์ชาวศรีลังกา ได้ตั้งชื่อสกุลของปลาน้ำจืดขนาดเล็ก ที่อาศัยอยู่ในประเทศอินเดีย ในวงศ์ Cyprinidae จำนวน 4 ชนิด ว่า Dawkinsia เพื่อเป็นเกียรติแก่ ริชาร์ด ดอว์กินส์
แหล่งข้อมูลอื่น

เว็บไซต์มูลนิธิริชาร์ด ดอว์กินส์ (อังกฤษ)
ริชาร์ด เนวิลล์ เอิร์ลที่ 16 แห่งวอริก

| ริชาร์ด เนวิลล์ เอิร์ลแห่งวอริคที่ 16 |
| --- | --- |
ริชาร์ด เนวิลล์ เอิร์ลแห่งวอริคที่ 16
เกิด: 22 พฤศจิกายน ค.ศ. 1428(1428-11-22)
อสัญกรรม: 14 เมษายน ค.ศ. 1471(1471-04-14) (42 ปี) ฮาร์ทฟอร์ดเชอร์
บรรดาศักดิ์: “ผู้สร้างพระเจ้าแผ่นดิน” (the Kingmaker)
ตำแหน่ง: ขุนนาง, นักการบริหาร และนักการทหาร
คู่สมรส: แอนน์ เนวิลล์ เคานเทสแห่งวอริคที่ 16
บุตร: อิสซาเบลลา แพลนทาเจเน็ท ดัชเชสแห่งแคลเรนซ์ แอนน์ เนวิลล์ สมเด็จพระราชินีแห่งอังกฤษ
ลายมือชื่อ

ขุนนางอังกฤษ - กษัตริย์อังกฤษ - ชาวอังกฤษ
ริชาร์ด เนวิลล์ เอิร์ลแห่งวอริคที่ 16 และ เอิร์ลแห่งซอลสบรี (อังกฤษ: Richard Neville, 16th Earl of Warwick)  (22 พฤศจิกายน ค.ศ. 1428 - 14 เมษายน ค.ศ. 1471) ริชาร์ด เนวิลล์เป็นขุนนาง, นักการบริหาร และนักการทหารชาวอังกฤษ
ริชาร์ด เนวิลล์เกิดเมื่อวันที่ 22 พฤศจิกายน ค.ศ. 1428 เป็นบุตรของริชาร์ด เนวิลล์ เอิร์ลแห่งซอลสบรีที่ 5 (Richard Neville, 5th Earl of Salisbury) และแอนน์ เนวิลล์ เคานเทสแห่งซอลสบรีที่ 5 และเป็นขุนนางสืบตระกูลผู้ที่มีร่ำรวยที่สุดและมีอำนาจมากที่สุดในยุคนั้น ผู้มีเส้นสายทางการเมืองไม่แต่ในอังกฤษ ริชาร์ดมีบทบาทสำคัญในสงครามดอกกุหลาบ และเป็นผู้ปลดพระเจ้าแผ่นดินสองพระองค์จากราชบัลลังก์ซึ่งทำให้ได้รับสมญาว่า “ผู้สร้างพระเจ้าแผ่นดิน” (the Kingmaker)
จากความมั่งคั่งที่ได้มาจากการแต่งงานและมรดกที่ได้รับวอริคมีบทบาทสำคัญในทางการเมืองของอังกฤษในคริสต์ศตวรรษ 1450 เดิมวอริคสนับสนุนพระเจ้าเฮนรีที่ 6  แต่เมื่อมีข้อขัดแย้งเกี่ยวกับที่ดินกับเอ็ดมันด์ โบฟอร์ท ดยุคแห่งซัมเมอร์เซ็ทที่ 1 วอริคก็หันไปร่วมมือกับดยุคแห่งยอร์คที่ 3 ในการต่อต้านพระเจ้าเฮนรี จากความขัดแย้งครั้งนี้วอริคได้ที่มั่นสำคัญในฐานะกัปตันแห่งคาเลส์ซึ่งเป็นตำแหน่งที่เป็นประโยชน์อีกหลายปีต่อมา ความขัดแย้งในที่สุดก็กลายเป็นการปฏิวัติเต็มตัว บุตรชายของดยุคแห่งยอร์คด้วยความช่วยเหลือของวอริคได้รับชัยชนะและขึ้นครองราชย์เป็นพระเจ้าเอ็ดเวิร์ดที่ 4
เมื่อขึ้นครองราชย์ใหม่ๆ พระเจ้าเอ็ดเวิร์ดก็ทรงปกครองโดยมีวอริคเป็นผู้ช่วย แต่ก็มาผิดใจกันในด้านนโยบายการต่างประเทศและการเลือกผู้เสกสมรสของพระองค์ หลังจากที่พยายามร่วมมือกันโค่นราชบัลลังก์ของพระเจ้าเอ็ดเวิร์ดและยกจอร์จ แพลนทาเจเน็ท ดยุคแห่งแคลเรนซ์ที่ 1 พระอนุชาของพระเจ้าเอ็ดเวิร์ดขึ้นครองราชย์ไม่สำเร็จ วอริคก็หันไปยึดราชบัลลังก์คืนให้แก่พระเจ้าเฮนรีที่ 6 แทนที่ แต่ก็เป็นชัยชนะเพียงระยะเวลาสั้น ในปี ค.ศ. 1471 วอริคก็พ่ายแพ้ต่อกองทัพของพระเจ้าเอ็ดเวิร์ดและดยุคแห่งแคลเรนซ์ผู้หันกลับไปหนุนหลังพระเชษฐา และถูกสังหารในยุทธการบาร์เน็ต (Battle of Barnet)
ริชาร์ด เนวิลล์ไม่มีลูกชาย ลูกสาวคนโตอิสซาเบลลา เนวิลล์สมรสกับดยุคแห่งแคลเรนซ์ และคนเล็กแอนน์ เนวิลล์ หลังจากแต่งงานกับเอ็ดเวิร์ดแห่งเวสต์มินสเตอร์ เจ้าชายแห่งเวลส์พระราชโอรสของพระเจ้าเฮนรี ก็มาสมรสกับพระอนุชาองค์เล็กของพระเจ้าเอ็ดเวิร์ด–ริชาร์ด ดยุคแห่งกลอสเตอร์ ผู้ต่อมาขึ้นครองราชย์เป็นพระเจ้าริชาร์ดที่ 3
ดูเพิ่ม

สงครามดอกกุหลาบ
แอนน์ เนวิลล์ สมเด็จพระราชินีแห่งอังกฤษ
ริชาร์ด ฮาร์ดิง เดวิส

ริชาร์ด ฮาร์ดิง เดวิส (อังกฤษ: Richard Harding Davis 18 เมษายน ค.ศ. 1864 - 11 เมษายน ค.ศ. 1916) เป็นนักเขียนและนักหนังสือพิมพ์ที่เกิดในฟิดาเลเฟีย  ซึ่งทั้งบิดาและมารดาล้วนเป็นนักเขียนมีชื่อในสมัยนั้น  หลังจากเรียนจบจากมหาวิทยาลัยจอห์น ฮอปกินส์ ได้ไม่นานก็เข้าทำงานเป็นนักข่าวและประสบความสำเร็จสูงมากในยุคหนังสือพิมพ์ใส่ไข่ของเฮิร์ตส์  เมื่ออายุได้เพียง 26 เขาก็ได้รับตำแหน่งบรรณาธิการบริหารของ Harper’s Weekly เดวิสเป็นนักข่าวประเภทชีพจรลงเท้า เขาเดินทางมาอย่างโชกโชนทั้งในอเมริกากลางและแคริบเบียน และได้ทำข่าวสงครามทุกครั้งในสมัยนั้น  รายงานด่วนที่มีสีสัน ทว่ามักจะเป็นข่าวใส่ไข่ของเดวิสเป็นที่ชื่นชอบของคนอ่านและทำให้เขาเป็นนักข่าวค่าตัวแพงติดเพดาน ตอนที่ไปเบลเยียมเมื่อปี ค.ศ. 1914 เขาเกือบจะถูกเยอรมันยิงตายมาแล้วครั้งหนึ่ง เพราะถูกกล่าวหาว่าเป็นสายลับ เดวิสเขียนหนังสือท่องเที่ยวไว้หลายเล่ม และเรื่องสั้นอีกจำนวนหนึ่ง บทละครยี่สิบกว่าเรื่อง และนวนิยายรักหกเรื่อง  เรื่องที่มีชื่อเสียงยาวนานที่สุดคือ The Bar Sinister (ค.ศ. 1903) ซึ่งเป็นนวนิยายขนาดสั้นที่ใช้สุนัขเป็นตัวเล่าเรื่อง
คำคม

The secret of good writing is to say an old thing in a new way or to say a new thing in an old way. (เคล็ดลับของงานเขียนที่ดีๆ คือ การพูดถึงสิ่งเก่าๆ ด้วยวิธีการแบบใหม่ๆ หรือพูดถึงสิ่งใหม่ๆ ด้วยวิธีการแบบเก่าๆ)
ผลงานบางส่วน

The West From A Car Window (ค.ศ. 1892)
Exiles and other stories (ค.ศ. 1894)
Three Gringos in Venezuela (ค.ศ. 1896)
Cuba in War Time (ค.ศ. 1897)
The Cuban & Porto Rican campaigns (ค.ศ. 1899)
Cinderella, and other stories (ค.ศ. 1899)
Gallegher, and other stories (ค.ศ. 1899)
The Lion and the Unicorn (ค.ศ. 1899)
Ranson's folly (ค.ศ. 1902)
The bar sinister (ค.ศ. 1903)
Real Soldiers of Fortune (ค.ศ. 1906) - an early biography of วินสตัน เชอร์ชิลล์ (1874-1965) , Frederick Russell Burnham, (1861-1947) , et.al.
The Congo and coasts of Africa (ค.ศ. 1907)
Notes of a War Correspondent (ค.ศ. 1910)
Peace manoeuvres บทละครจบในหนึ่งองก์ (ค.ศ. 1914)
แหล่งข้อมูลอื่น

ผลงานที่ Project Gutenberg เก็บถาวร 2004-10-14 ที่ เวย์แบ็กแมชชีน from (ภาษาอังกฤษ)
Real Soldiers of Fortune  Project Gutenberg เก็บถาวร 2004-10-14 ที่ เวย์แบ็กแมชชีน
"Not likely sent: The Remington-Hearst 'telegrams'". (ภาษาอังกฤษ)
แหล่งข้อมูลอื่น > ผลงานที่แปลเป็นภาษาไทย

นักข่าวราชา (The reporter who made himself king) เก็บถาวร 2005-02-18 ที่ เวย์แบ็กแมชชีนข่าวสร้างคน หรือว่าคนสร้างข่าว เรื่องสนุกๆ ล้อเลียนวงการข่าว"ใส่ไข่"
บทความนี้ นำข้อความบางส่วนหรือทั้งหมด มาจากเว็บไซต์ วรรณกรรมดอตคอม เก็บถาวร 2005-09-08 ที่ เวย์แบ็กแมชชีน และภาพประกอบจาก โปรเจกต์ Gutenberg  ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์
ริอ็อตออนแอนเอมพีตีสตรีต

ริอ็อตออนแอนเอมพีตีสตรีต (อังกฤษ: Riot on an Empty Street) เป็นอัลบั้มชุดที่ 2 ของคู่ดูโอจากนอร์เวย์ คิงส์ออฟคอนวีเนียนซ์ ในอัลบั้มนี้มี 2 เพลงที่ร่วมงานกับศิลปินชาวแคนาดาที่ชื่อ ไฟสต์ อัลบั้มติดชาร์ตสูงสุดอันดับ 2 ในนอร์เวย์ และอันดับ 49 ในสหราชอาณาจักร
รายชื่อเพลง

"Homesick" – 3:13
"Misread" – 3:08
"Cayman Islands" – 3:02
"Stay Out of Trouble" – 5:04
"Know How" (feat. Feist) – 3:58
"Sorry or Please" – 3:47
"Love Is No Big Truth" – 3:48
"I'd Rather Dance with You" – 3:29
"Live Long" – 2:57
"Surprise Ice" – 4:23
"Gold in the Air of Summer" – 3:33
"The Build-Up" (feat. Feist) – 4:05
รีดสวิตช์

รีดสวิตช์
รีดสวิตช์ หรือ สวิตช์แม่เหล็ก (อังกฤษ: reed switch) คือสวิตช์ที่ใช้เปิดปิดวงจรไฟฟ้าตามสนามแม่เหล็ก
ตัวรีดสวิตช์จะเป็นหลอดแก้วผนึกกันอากาศ มีขั้วไฟฟ้าเข้าที่ปลายสองด้าน ด้านในต่อกับก้านหน้าสัมผัสขนาดเล็กที่ทำจากโลหะสารแม่เหล็ก เมื่อมีสนามแม่เหล็กในบริเวณ หน้าสัมผัสจะลู่ไปตามแนวสนามจนสัมผัสกันทำให้ไฟฟ้าไหลผ่านได้ครบวงจร เมื่อสนามแม่เหล็กหมดไป หน้าสัมผัสก็จะดีดกลับที่เดิมทำให้วงจรไฟฟ้าขาดออกจากกัน
ริตา (เก็นโซซุยโคเด็น)

ริตา (อังกฤษ: Rita) เป็นตัวละครจากเกมเก็นโซซุยโคเด็น ปรากฏตัวในภาค IV และแรพโซเดีย
ข้อมูลส่วนตัว

ชื่อ: ริตา 

ดวงดาวประจำตัว: จินเค  (Chinkei) 

บ้านเกิด: ไม่ปรากฏ 

อายุ: 17 ปี 

เผ่าพันธุ์: มนุษย์ 

รูนที่ถือครอง: ไม่ปรากฏ 

ครอบครัว: ไม่ปรากฏ 

สถานะ: นักเสี่ยงโชค (Gambler) 

สถานที่อยู่ปัจจุบัน: ไม่ปรากฏ 

สงครามที่เข้าร่วม: สงครามการขยายพรมแดนทางใต้ของคูลุก
ประวัติ

ริตาเป็นคนที่ชอบเล่นเกมส์มากโดยเฉพาะเกมส์ที่เธอคิดค้นขึ้นมา นอกจากนั้นเธอเป็นคนที่เล่นเกมส์เก่งมากคนหนึ่งแต่เธอก็ไม่สามารถเอาชนะลาสโลได้​ด้วยเหตุนี้เธอจึงตัดสินใจเข้าร่วมกับกองทัพ​
บนเรือริตาเล่นเกมส์กับผู้คนบนนั้นและเธอได้สารภาพในห้องสารภาพบาปว่าเธอเคยโกงไปครั้งหนึ่งเพราะเธอไม่อยากแพ้ราคุจิและเธอก็รู้สึกไม่ดีกับมันจึงตัดสินใจที่จะไม่ทำอีก ริตากับโนอาห์เป็นเพื่อนสนิทกันซึ่งทั้งสองก็ทำเครื่องรางให้ลาสโลตอนช่วงท้ายสงคราม
หลังจบสงครามเธอได้คิดค้นเกมส์ใหม่ๆ​ที่จะทำเงินให้ตัวเอง ซึ่งคิริลก็มาชนะเธอได้ในเกมส์นี้อีก​ริต้าที่ประทับใจในตัวเขาจึงตัดสินใจออกเดินทางไปคูลุกร่วมกับกลุ่มของเขาด้วย​
รีฟลักซ์ สัพเพรสแซนต์

รีฟรักซ์ สัพเพรสแซนต์ (อังกฤษ: reflux suppressant) เป็นยาที่ใช้ระงับสำลักในหลอดอาหาร (oesophageal reflux) ในบางตำรับมียาลดกรดเพื่อป้องกันหลอดอาหาร (oesophagus) จากการทำลายของกรด ยาพวกนี้มี 2 กลุ่มคือ
โปรไคนิติก เอเจนต์ (prokinetic agent)
แอนตี้โดพามิเนอร์จิก (antidopaminergic)
รีซิสแตนซ์: ฟอลออฟแมน

| รีซิสแตนซ์: ฟอลออฟแมน |
| --- | --- |

ผู้พัฒนา: อินซอมนีแอ็กเกมส์
ผู้จัดจำหน่าย: โซนี่คอมพิวเตอร์เอ็นเตอร์เทนเมนต์
แต่งเพลง: David Bergeaud
ชุด: รีซิสแตนซ์
เครื่องเล่น: เพลย์สเตชัน 3
วางจำหน่าย: NA: 14 พฤศจิกายน 2006 PAL: 23 มีนาคม 2007
แนว: ยิงมุมมองบุคคลที่หนึ่ง
รูปแบบ: ผู้เล่นเดี่ยว, หลายผู้เล่น
รีซิสแตนซ์: ฟอลออฟแมน (อังกฤษ: Resistance: Fall of Man) เป็นวิดีโอเกมแนวยิงมุมมองบุคคลที่หนึ่งนิยายวิทยาศาสตร์ พัฒนาโดยอินซอมนีแอ็กเกมส์ และจัดจำหน่ายโดยโซนี่คอมพิวเตอร์เอ็นเตอร์เทนเมนต์ สำหรับเครื่องเพลย์สเตชัน 3 ตัวเกมเซ็ตฉากประวัติศาสตร์แบบสมมติว่าโดยเซ็ตไปในปี 1951 โดยผู้เล่นจะได้รับบทเป็นจ่านาธาน เฮล ในขณะที่เขาและกองกำลังต่อต้านฝ่ายมนุษย์พยายามขับไล่การรุกรานของมนุษย์ต่างดาวที่ลึกลับให้ออกไปจากสหราชอาณาจักร รีซิสแตนซ์: ฟอลออฟแมน พัฒนาภายใต้ชื่อ I-8 เนื่องจากเป็นเกมที่แปดที่พัฒนาโดยอินซอมนีแอ็กเกมส์ ตัวเกมวางจำหน่ายในฐานะเกมเปิดตัวของเพลย์สเตชัน 3 ในสหรัฐในวันที่ 14 พฤศจิกายน 2006 และในภูมิภาคแพลในวันที่ 23 มีนาคม 2007
รีซิสแตนซ์: ฟอลออฟแมน ได้รับเสียงวิจารณ์ชื่นชมจากนักวิจารณ์ในเชิงบวกโดยได้รับคำชมเป็นพิเศษในแง่ของสถานะของเกมเปิดตัว และได้รับรางวัลมากมายรวมทั้งเป็นเกมเพลย์สเตชัน 3 เกมแรกที่ขายได้มากกว่าหนึ่งล้านชุด รีซิสแตนซ์: ฟอลออฟแมน ยังได้มีภาคต่ออีกสองภาคคือ รีซิสแตนซ์ 2 และ รีซิสแตนซ์ 3 เซิร์ฟเวอร์ออนไลน์สำหรับเกมนี้ได้ปิดตัวลงในวันที่ 8 เมษายน 2014 เวอร์ชันดิจิทัลของสองเกมแรกได้ถูกวางจำหน่ายหลังจากที่เซิร์ฟเวอร์ในโซนยุโรปได้ปิดตัวลง
ริงเกิร์ล

Type of model at combat sports fights
อาริอานนี่ เซเลสต์ ริงเกิร์ลอัลติเมทไฟต์ติงแชมเปียนชิพบอกว่ายกที่สามกำลังจะเริ่มต้นแล้ว
ริงเกิร์ล (อังกฤษ: Ring Girl) หรือที่เรียกว่า นัมเบอร์ เกิร์ล (Number Girl) คือผู้หญิงที่ขึ้นสังเวียนระหว่างยกของกีฬาต่อสู้ โดยถือป้ายที่แสดงหมายเลขของรอบถัดไป ริงเกิร์ลในวงการมวยมักจะเห็นได้ในกีฬา มวย, คิกบอกซิง และ ศิลปะการต่อสู้แบบผสม
ประวัติศาสตร์

ริงเกิร์ล ปรากฏตัวครั้งแรกในปี ค.ศ. 1965 ในในนิตยสาร Ring นิตยสารดังกล่าวตีพิมพ์ภาพของนางแบบลาสเวกัสถือป้ายระหว่างการแข่งขันชกมวย โปรโมเตอร์มวยเริ่มนำแนวคิดของ ริงเกิร์ล มาใช้เมื่อโปรโมเตอร์เริ่มจ้างผู้หญิงที่สวยสะดุดตามาเดินถือป้ายรอบเวทีเพื่อส่งสัญญาณว่ากำลังจะถึงรอบต่อไป
ในกีฬาเชิงต่อสู้สมัยใหม่ > มวยปล้ำมืออาชีพ

ในวงการมวยปล้ำมืออาชีพ ริงเกิร์ลในวงการมวยทำหน้าที่เป็นผู้ช่วยที่ถอดอุปกรณ์เปิดตัว เช่น แจ็กเก็ต เสื้อคลุม และเสื้อผ้าอื่น ๆ และเข็มขัดแชมป์จากเวทีหลังจากที่นักมวยปล้ำถอดออกก่อนการแข่งขัน ตลอดช่วงทศวรรษ ค.ศ. 1980 ดับเบิลยูดับเบิลยูอี ได้จ้างริงเกิร์ลในวงการมวยที่รู้จักกันในชื่อ Federettes ตั้งแต่เริ่มก่อตั้งในปี ค.ศ. 2002 อิมแพ็ก เรสต์ลิง ได้แสดงสาวนักมวยปล้ำและผู้ช่วยสาวจากอิสระในฐานะริงเกิร์ลในวงการมวย
ในปีแรกของ ดับเบิลยูดับเบิลยูอี รอว์ ดับเบิลยูดับเบิลยูอี ได้แสดงริงเกิร์ลในวงการมวยแบบดั้งเดิมที่ถือป้ายที่มีสโลแกนต่าง ๆ ที่เกี่ยวข้องกับ ดับเบิลยูดับเบิลยูอี รอว์ ในเวทีระหว่างการแข่งขัน
ในกีฬาเชิงต่อสู้สมัยใหม่ > ศิลปะการต่อสู้แบบผสม

เพลย์บอย เป็นนิตยสารบันเทิงของอเมริกา นี่คือรายการของริงเกิร์ลในวงการมวยที่เป็นที่รู้จักซึ่งเคยถ่ายแบบสำหรับ เพลย์บอย:
| นางแบบ: | เดือน/ปี: | ฉบับ: | หมายเหตุ: |
| --- | --- | --- | --- |
| ราเชล ลีอาห์ | ตุลาคม 2008 | เพลย์บอย | ริงเกิร์ลในวงการมวย UFC |
| อาเรียนนี่ เซเลสต์ | พฤศจิกายน 2010 | เพลย์บอย | ริงเกิร์ลในวงการมวย UFC |
| บริทนีย์ พาล์มเมอร์ | มีนาคม 2012 | เพลย์บอย | ริงเกิร์ลในวงการมวย UFC |
| วิคตอเรีย เอลิส | มิถุนายน 2021 | เพลย์บอย เม็กซิโก | ริงเกิร์ลในวงการมวย MMA |
ข้อโต้แย้ง > ข้อกล่าวหาเรื่องการเหยียดเพศ

นักข่าวกีฬา บางคนอ้างว่า การใช้ริงเกิร์ลในวงการมวย ซึ่งเริ่มต้นจากมวยสากลนั้น เป็นสิ่งที่ไม่จำเป็น ผู้วิจารณ์โต้แย้งว่าผู้หญิงเปลือยท่อนบนในการแข่งขันนั้นช่วยกระตุ้นอารมณ์ทางเพศให้กับผู้ชมชาย ขณะที่บางคนเห็นว่าพวกเธอเป็นเพียงประเพณีที่ไม่เป็นอันตราย โดยผู้จัดงานมวย ลิซ่า เอโลวิช อธิบายว่า การปฏิบัตินี้เป็น "ส่วนหนึ่งของการแสดง"
มีการเสนอให้มี "ริงบอย" (Ring boys) หรือ "ริงบอย" (ring boys)ในการแข่งขันของผู้หญิง  นักมวยสากล มิคาเอลา ลอเรน กล่าวไว้ว่า "ฉันต้องการ นัมเบอร์ บอย (number boy) ฉันคิดว่านั้นเป็นสิ่งที่ยุติธรรม และฉันแน่ใจว่ามันจะทำให้ผู้หญิงที่อยู่ในกลุ่มผู้ชมมีความสุขด้วยเช่นกัน"
ในขณะที่โปรโมชั่นการต่อสู้หญิงทั้งหมด Invicta FC ใช้ริงเกิร์ลในวงการมวย แต่ทางรายการก็ได้นำนักสู้ อัลติเมทไฟต์ติงแชมเปียนชิพ นักสู้และนางแบบสาว เอเลียส ธีโอโดรู มาทำหน้าที่เป็น "ริงบอย" ของรายการ Invicta FC 28 อย่างไรก็ตาม Theodorou กลับถูกวิพากษ์วิจารณ์ว่าใช้โอกาสนี้ในการโปรโมตสปอนเซอร์
ข้อโต้แย้ง > การจ่ายเงิน

มีการคาดเดาว่าริงเกิร์ลในวงการมวยได้รับค่าตอบแทนมากกว่านักสู้หญิง ในปี 2015 อดีตแชมป์ UFC รุ่นแบนตัมเวท รอนดา ราวซีย์ ออกมาคัดค้าน โดยกล่าวว่า "คุณคิดว่าการเดินวนรอบสนามของเธอ" คุ้มค่ากว่าค่าตอบแทนของนักสู้หรือไม่? ... ริงเกิร์ลในวงการมวยอาจจะได้รับค่าตอบแทนมากเกินไป หรือไม่ก็นักสู้ไม่ได้รับค่าตอบแทนเพียงพอ" ริงเกิร์ลในวงการมวย UFC ได้รับค่าตอบแทนประมาณ 18,000 ดอลลาร์ต่อปี ซึ่งไม่รวมงานนอก UFC เช่น การถ่ายแบบ ริงเกิร์ลในวงการมวย UFC อาเรียนนี่ เซเลสต์ ได้คัดค้านและเรียก  ราวซีย์ ว่าเป็น "คนบูลลี่" "ฉันคิดว่าผู้คนไม่รู้ว่าการเป็นนางแบบต้องทำงานหนักแค่ไหน" เซเลสต์โต้แย้ง "การพยายามเป็นเหมือนหุ่นจำลองที่มีชีวิตและให้ลูกค้าใส่ชุดต่างๆ มากมาย... มันไม่ง่ายอย่างที่เห็น... ไม่ค่อยมีใครรู้เรื่องนี้ เว้นแต่พวกเขาจะอยู่ในสถานการณ์เดียวกับฉัน"
ดูเพิ่ม

Cue card girl
Pin up girls
Podium girl
Promotional model
ริงเกิร์ลในวงการมวยของ แม็กซ์ ไฟท์ติ้ง แชมเปียนชิป ที่งานโปรโมชัน
ริงเกิร์ลในวงการมวยที่งาน Top Rank โพสท่าให้ช่างภาพถ่ายรูป
ริยา ทิปสี

| ริยา ทิปสี Riya Deepsi |
| --- | --- |

เกิด:  (1995-05-19) 19 พฤษภาคม ค.ศ. 1995 (29 ปี)
สัญชาติ: อินเดีย
อาชีพ: นักแสดง, นางแบบ
ปีปฏิบัติงาน: 2013–ปัจจุบัน
ริยา ทิปสี (อังกฤษ: Riya Deepsi) เป็นนักแสดงสาวชาวอินเดีย มีชื่อเสียงโด่งดังจากบท พระนางคานธารี จากซีรีส์เรื่อง มหาภารตะ และบทบาท เจ้าหญิงบาร์ซิน บุตรสาวของ พระเจ้าดาไรอัสที่ 3 ในซีรีส์เรื่อง ศึกสองราชันย์ โปรุส VS อเล็กซานเดอร์ (โปรุส ศึกสองราชันย์)
ผลงานละครโทรทัศน์

| ปี | เรื่อง | รับบท |
| --- | --- | --- |
| 2013 | Mahabharat | Gandhari |
| 2015 | Bharat Ka Veer Putra – Maharana Pratap | Salima Sultan Begum |
| 2015 | Razia Sultan | Fatima |
| 2016 | Box Cricket League season 2 | herself |
| 2016 | Begusarai | Sony Thakur |
| 2018 - present | Porus | Barsine  |
แหล่งข้อมูลอื่น

ริยา ทิปสี ที่อินเทอร์เน็ตมูวีเดตาเบส
รีตา มอเรโน

| รีตา มอเรโน |
| --- | --- |
รีตา มอเรโน ในปี ค.ศ. 2014
สารนิเทศภูมิหลัง
เกิด:  (1931-12-11) 11 ธันวาคม ค.ศ. 1931 (92 ปี) Rosita Dolores Alverío อูมากาโอ, ปวยร์โตรีโก
คู่สมรส: Leonard Gordon (1965-ปัจจุบัน)
อาชีพ: นักแสดง นักร้อง นักเต้น
ปีที่แสดง: 1950–ปัจจุบัน
รีตา มอเรโน (อังกฤษ: Rita Moreno) เกิดเมื่อวันที่ 11 ธันวาคม ค.ศ. 1931 เป็นนักร้อง นักเต้น และนักแสดงชาวปวยร์โตรีโก เธอเป็นสตรีเชื้อสายฮิสแปนิกคนแรกและ 1 ใน 10 คนที่ได้รับรางวัลเอมมี รางวัลแกรมมี่ รางวัลออสการ์และรางวัลโทนี และยังเป็นชาวปวยร์โตรีโกคนที่ 2 ที่ได้รับรางวัลออสการ์
มอเรโนเริ่มมีชื่อเสียงจากการแสดงละครบรอดเวย์ และได้รับบทในภาพยนตร์ที่ดัดแปลงจากละครบรอดเวย์หลายเรื่อง ได้แก่  Singin' in the Rain (1952), The King and I (1956), West Side Story (1961), Summer and Smoke (1961), The Night of the Following Day (1968) และ Carnal Knowledge (1971)
รีมิกซ์

รีมิกซ์ (อังกฤษ: remix) เป็นส่วนหนึ่งของสื่อที่เปลี่ยนแปลงจากเดิมโดยการเพิ่มเข้า เอาออก หรือการเปลี่ยนชิ้นส่วนของสื่อ ไม่ว่าจะเป็นเพลง งานศิลปะ หนังสือ วิดีโอ หรือภาพถ่ายล้วนทั้งสามารถเรียกว่ารีมิกซ์ได้ทั้งนั้น ลักษณะที่สำคัญของรีมิกซ์ คือ การเปลี่ยนแปลงส่วนต่าง ๆ เพื่อสร้างสิ่งใหม่
ส่วนใหญ่แล้ว คำว่ารีมิกซ์มักเกี่ยวข้องกับดนตรีและเพลง การรีมิกซ์เพลงอาจเกิดขึ้นได้จากเหตุผลหลายอย่าง ได้แก่
เพื่อปรับหรือแก้ไขสำหรับเล่นในวิทยุหรือไนต์คลับ
เพื่อปรับปรุงต้นฉบับของเพลงเก่าที่ไม่ได้รับความนิยมแล้ว
เพื่อปรับเปลี่ยนเพลงให้เหมาะกับแนวเพลงที่เฉพาะเจาะจง
เพื่อเปลี่ยนแปลงบางเสียงเพื่อช่วยให้เข้าถึงผู้รับฟังที่แตกต่างกัน
เพื่อปรับเปลี่ยนเพลงตามวัตถุประสงค์ทางศิลปะ
เพื่อเพิ่มเวอร์ชันของเพลง ซึ่งใช้ในโบนัสแทร็ก หรือหน้าบี ตัวอย่างเช่น เมื่อซีดีซิงเกิลสามารถบรรจุได้ 4 แทร็ก
เพื่อสร้างการเชื่อมต่อกันระหว่างศิลปินขนาดเล็กกับศิลปินที่ประสบความสำเร็จมากกว่า เช่น แฟตบอยสลิม รีมิกซ์เพลง "Brimful of Asha" ต้นฉบับโดย Cornershop
| ด ค กดนตรี |
| --- | --- |
ประวัติ:  ดนตรีสมัยบาโรก  ดนตรีสมัยคลาสสิก  ดนตรีสมัยโรแมนติก  เพลงสมัยนิยม 
ทฤษฎี การประพันธ์:  แนวเพลง  คีตกวี 
การศึกษา:  มานุษยดนตรีวิทยา 
การผลิต:  นักดนตรี  การแสดง  วาทยกร  เนื้อเพลง  เพลง  ซิงเกิล  หน้าเอและหน้าบี  อีพี  คัฟเวอร์  รีมิกซ์  อัลบั้ม รวมเพลง  บันทึกการแสดงสด  สตูดิโอ  รีมิกซ์  ค่ายเพลง  โปรดิวเซอร์เพลง  แซมพลิง  เทคโนโลยีดนตรี 
รายชื่อ:  รายชื่อเครื่องดนตรี 
ดูเพิ่ม:  เครื่องดนตรี  เทศกาลดนตรี  ดนตรีบำบัด 
 หมวดหมู่  สถานีย่อย
ริ้นน้ำเค็ม

| ริ้นน้ำเค็ม |
| --- | --- |

a female biting midge

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Diptera
อันดับย่อย:: Nematocera
อันดับฐาน:: Culicomorpha
วงศ์ใหญ่:: Chironomoidea
วงศ์:: Ceratopogonidae

Subfamilies
 Forcipomyiinae  Dasyheleinae  Ceratopogoninae  Leptoconopinae
ริ้นน้ำเค็ม (อังกฤษ: biting midges, no-see-ums, midgies, sandflies, punkies) อยู่ในวงศ์ Ceratopogonidae อันดับ Diptera มีประมาณ 4,000 ชนิด ขนาดเล็ก (ยาว 1-5 มิลลิเมตรแต่ส่วนมากประมาณ 3 มิลลิเมตร)
พบในน้ำหรือบริเวณใกล้แหล่งน้ำทั่วโลก ตัวเมียของหลายชนิดกินเลือดจากสัตว์ โดยสกุล Culicoides Forcipomyia (Lasiohelea) และ Leptoconops กินเลือดของสัตว์มีกระดูกสันหลัง บางชนิดของสกุล Atrichopogon และ Forcipomyia เป็นปรสิตภายนอกของแมลงขนาดใหญ่ สกุล Dasyhelea กินน้ำหวาน และสกุลอื่น ๆ เป็นตัวห้ำของแมลงขนาดเล็ก ๆ ตัวอ่อนพบในสถานที่ชื้น เช่น ใต้เปลือกไม้ ไม้ผุ ส่วนผสมของปุ๋ย โคลน ขอบลำธาร โพรงต้นไม้ หรือในพืชที่อุ้มน้ำ (เช่น phytotelmata)
หลายชนิดของกลุ่ม hematophagic (กินเลือด) เป็นแมลงรบกวนที่ชายหาดหรือภูเขา บางชนิดเป็นแมลงผสมเกสร ที่สำคัญของพืชไร่ในเขตร้อน เช่น โกโก้ ชนิดที่ดูดเลือดอาจเป็นพาหะนำโรคของโรค ที่เกิดจากไวรัส โปรโตซัว และหนอนฟิลาเรียล การกัดของสกุล Culicoides เป็นสาเหตุให้เกิดอาการแพ้ใน สัตว์กลุ่มม้า (equine) มีชื่อโรคว่า sweet itch และทำให้มนุษย์เกิดการคันมาก เป็นแนวแดงเป็นสัปดาห์ การแพ้เกิดจากปฏิกิริยาของโปรตีนในน้ำลาย
ชนิดที่มีขนาดเล็กมากสามารถลอดผ่านช่องตะแกรงของมุ้งลวดหน้าต่างธรรมดา ช่องของเต๊นท์ พวกนี้ถูกดักจับได้ด้วยตาข่ายพิเศษที่ถี่กว่าปกติหรือมีรูที่มีขนาดเล็กมากกว่าปกติ
แหล่งข้อมูลอื่น

British insects: the families of Diptera เก็บถาวร 2007-04-29 ที่ เวย์แบ็กแมชชีน – Delta guides, Biodiversity and Biological Collections
Ceratopogonidae เก็บถาวร 2007-03-25 ที่ เวย์แบ็กแมชชีน – AAFC, Government of Canada
The Ceratopogonidae เก็บถาวร 2011-09-27 ที่ เวย์แบ็กแมชชีน – Inbio Site, Instituto Nacional de Biodiversidad
Ceratopogonid Web Page – Belmont University
biting midges on the UF / IFAS Featured Creatures Web site
ริดดิค โบว์

| ริดดิค โบว์ |
| --- | --- |
เกิด: ริดดิค ลามอนท์ โบว์  (1967-08-10) 10 สิงหาคม ค.ศ. 1967 (57 ปี)
| เหรียญรางวัล> ตัวแทนของ  สหรัฐ.มวยสากลชาย.กีฬาโอลิมปิก |
| --- | --- | --- |
|  | โซล 1988 | ซูเปอร์เฮฟวี่เวท |
ริดดิค ลามอนท์ โบว์ (อังกฤษ: Riddick Lamont Bowe) เกิดวันที่ 10 สิงหาคม ค.ศ. 1967 ที่บรุกลิน นครนิวยอร์ก เป็นนักมวยสากลระดับอาชีพชาวอเมริกัน เขาเป็นอดีตแชมป์โลกรุ่นเฮฟวี่เวทสองสมัย โดยชนะรายการสมาคมมวยโลก, สภามวยโลก และสหพันธ์มวยนานาชาติเป็นครั้งแรกใน ค.ศ. 1992 ส่งผลให้เขากลายเป็นแชมป์โลกรุ่นเฮฟวี่เวทอย่างไร้ข้อกังขา โบว์หวนกลับมาครองแชมป์รุ่นเฮฟวี่เวทอีกเป็นสมัยที่สองใน ค.ศ. 1995 โดยเขาเป็นผู้ชนะรายการขององค์กรมวยโลก และอำลาวงการใน ค.ศ. 1996 แต่เขาก็กลับคืนสู่สังเวียนอีกใน ค.ศ. 2004 ปัจจุบัน เขาไม่ได้สร้างผลงานมวยสากลอีกเลยนับจากปี ค.ศ. 2008
โบว์กลายเป็นนักมวยสากลคนแรกที่เป็นฝ่ายชนะอีแวนเดอร์ โฮลีฟิลด์ ในรายการชิงแชมป์โลกเมื่อ ค.ศ. 1992 หลังจากนั้น เขาได้กลายเป็นนักมวยคนแรกที่สามารถชนะน็อคโฮลีฟิลด์เมื่อเขาชนะในรับเบอร์แมตช์ใน ค.ศ. 1995 สถิติการแข่งขันมวยสากลของโบว์คือชนะ 43 ครั้ง แพ้ 1 ครั้ง ไม่เคยเสมอ และรับการยุติการแข่ง 1 ครั้ง โดยเป็นการชนะน็อคมาถึง 33 ครั้ง เขาเป็นฝ่ายชนะคู่ชกมาแล้วทุกรายยกเว้นบัสเตอร์ แมธิส จูเนียร์ (การแข่งขันคู่นี้ได้สิ้นสุดลงเนื่องด้วยให้ยุติการแข่งขัน) โบว์ได้รับการจัดอันดับให้เป็นนักมวยสากลรุ่นเฮฟวี่เวทที่ยิ่งใหญ่ที่สุดตลอดกาลอันดับที่ 21 โดยเว็บไซต์ บ็อกซิ่งซีน